גיל ליבנה

גיל ליבנה (לובטון; נולד ב-3 בנובמבר 1962) הוא עורך דין ופוליטיקאי ישראלי, כיהן ראש המועצה המקומית שוהם בין 2003 ל-2018, ומנכ"ל "איגוד ערים דן לתברואה".

ביוגרפיה
גדל בקריית גת ובאשקלון. אביו אלי לובטון היה יושב ראש שכונת הסיטי באשקלון ואמו ברוריה הייתה מנהלת אגף בארגון אמהות עובדות ובנעמת, חברת מרכז מפלגת העבודה ומועמדת מטעם המערך לוועידת הפועלות ה-11. למד בתיכון רוגוזין בהנהלתו של זאב בוים, באותה כיתה עם אבירם דהרי, לימים ראש עיריית קריית גת.

שרת בחטיבת הצנחנים כלוחם וקצין, ובשירות הביטחון הכללי. בעל תואר ראשון במדע המדינה ובמשפטים, והוסמך כעורך דין.
תושב שוהם מ-1994. בבחירות המקומיות בשנת 1998 התמודד בראשות רשימת "שוהם שלנו" ונבחר למועצת שוהם, שם השתייך לאופוזיציה לראש המועצה שחר בן עמי.

בבחירות המקומיות בשנת 2003 גבר בסיבוב השני על ראש המועצה בן עמי, ונבחר לראשות מועצת שוהם. בבחירות בשנת 2008 נבחר לתפקיד שנית. בבחירות 2013 נבחר ברוב של 87%. ליבנה היה גם יו"ר הדירקטוריון של התאגיד העירוני "חמש" בשוהם.

לקראת בחירות 2018 הודיע שלא ירוץ לכהונה נוספת. איתן פטיגרו, שהיה המועמד השני ברשימת "שוהם שלנו" קיבל את הנהגת הרשימה וניצח בבחירות. ליבנה השתבץ במקום ה-13 הסמלי ברשימה.

ליבנה הוא מנכ"ל איגוד ערים דן לתברואה המפעיל בין השאר את פארק אריאל שרון.

נשוי לענת ואב לארבעה.

קישורים חיצוניים
 ראיון עם ראש מועצת שוהם – גיל ליבנה, באתר רמלוד באר יעקב נט, 6 בפברואר 2014

הערות שוליים

שוהם: אישים
ראשי מועצות מקומיות בישראל
ראשי רשויות מקומיות שנבחרו ברשימה עצמאית
קריית גת: אישים
אשקלון: אישים
עורכי דין ישראלים
מנכ"לים ישראלים
אנשי השב"כ
מנכ"לים יוצאי השב"כ
ישראלים שנולדו ב-1962